
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

«Πάγια επιχορήγηση για έξοδα καθαριότητας των Υπη¬ 
ρεσιών Στατιστικής στις Νομαρχίες». 1 

Τροποποίηση απόφασης περί συγκροτήσεως της γνω¬ 
μοδότησης Επιτροπής Μελετών (ΓΕΜ). 2 

Μεταβίβαση της κυριότητας κοινοχρήστων εκτάσεων 

στην Κοινότητα Μπάφρας Ν. Ιωαννίνων. 3 

Διόρθωση κτηματολογικών στοιχείων αναδασμού αγρ/ 
τος Κόνιτσας και «Υψηλή Ζώνη» Κόνιτσας Ν. Ιωαννί¬ 
νων έτους 1983-85 και 1988-89 αντίστοιχα.4 

Διόρθωση κτηματολογικών στοιχείων αναδασμού αγρ/ 
τος Κόνιτσας Ν. Ιωαννίνων «Υψηλή Ζώνη» έτους 

1988-89. 5 

Διόρθωση κτηματολογικών στοιχείων αναδασμού αγρ/ 

τος Κόνιτσας Ν. Ιωαννίνων έτους 1983-85.6 

Διόρθωση κτηματολογικών στοιχείων αναδασμού αγρ/ 
τος Ηλιόρραχη Κόνιτσας Ν. Ιωαννίνων έτους 1988- 

89. 7 

«Τροποποίηση της παρ. 2 του άρθρου 16 του Κανονι¬ 
σμού Παροχών ΚΑΦ Ξηρός Κιάτου». 8 

Σύσταση Κοινοτικής Επιχείρησης Τρικερίου Ν. Μαγνη¬ 
σίας. 9 


Τροποποίηση Οργανισμού Εσωτερικής Υπηρεσίας της 
Κοινότητας Μεθώνης Ν. Μεσσηνίας και προσαρ¬ 
μογή αυτού στις ρυθμίσεις του Ν. 1586/1986. .. 10 
Υπαγωγή προσωπικού του Αναπτυξιακού Συνδέσμου 
«ΝΑΥΡΙΝΟ» Ν. Μεσσηνίας στις διατάξεις του Α' μέ¬ 
ρους του Ν. 1188/81.11 

Υπαγωγή προσωπικού κοινότητας Αμμου Ν. Μεσση¬ 
νίας στις διατάξεις του Α' μέρους του Ν. 1188/81. .12 
Τροποποίηση - Συμπλήρωση της 490/21.2.1991 από¬ 
φασης του Νομάρχη Σερρών .13 

Κατάταξη σε ασφαλιστικές κλάσεις και καθορισμός του 
αριθμού των κατά μήνα ημερών εργασίας στην 
ασφάλιση των μελών της Συνεργατικής Λιμενεργα¬ 
τών Λιμένος Αίγινας.14 

Ανακατάταξη σε ασφαλιστική κλάση των μελών Ασφα¬ 
λιστικού Συνεταιρισμού του Κεφαλαίου ΙΑ' του Κα¬ 
νονισμού Ασφάλισης του Ι.Κ.Α.15 

Ανακατάταξη σε ασφαλιστική κλάση των μελών της Συ¬ 
νεργατικής Κομιστών Τελωνείου Καλαμάτας.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 14121/ΟΔ 1742 (1) 

«Πάγια επιχορήγηση για έξοδα καθαριότητας των Υπηρε¬ 
σιών Στατιστικής στις Νομαρχίες». 

ΟΙ ΥΠΟΥΡΓΟΙ ΕΘΝ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» του 
Π.Δ. 1143/80 «περί Οργανισμού της ΕΣΥΕ», και του Π.Δ. 
224/86 «περί συστάσεως Γ ενικής Γ ραμματείας ΕΣΥΕ» και 
του Π.Δ. 532/91 «περί οργανισμού της Γ.Γ. ΕΣΥΕ», 

β. του Ν. 1558/85 «Κυβέρνηση και Κυβερνητικά όρ¬ 
γανα», 

γ. του άρθρου 2 του Ν. 2314/1953 «περί τροποποιή- 
σεως των περί καθαρισμού των Δημοσίων καταστημάτων 
διατάξεων», 

δ. του Ν. 321/1969 «περί Κώδικος Δημοσίου Λογιστι¬ 
κού», 

ε. του Β.Δ. 758/1969 «περί τρόπου αναλήψεως των δα¬ 
πανών υπό των Υπουργών κ.λ.π.», 

2. Την 194902/1969 (άρθρο 4) απόφαση του Υπουργού 
Οικονομικών «περί διαδικασίας πληρωμής σταθερών διαρ¬ 
κούς ή περιοδικού χαρακτήρος δαπανών», 

3. Την Υ. 1935/3.12.92 απόφαση με θέμα «Καθορι¬ 
σμός αρμοδιοτήτων των Υφυπουργών ΥΠΕΘΟ», 

4. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών «για τη μεταβίβαση αρμοδιοτήτων στον Υφυ¬ 
πουργό Οικονομικών», 

5. Το γεγονός ότι οι παραπάνω Υπηρεσίες Στατιστικής 
Νομαρχιών κατά το έτος 1993 δεν θα εξυπηρετηθούν από 
Καθαρίστριες άλλων Δημοσίων Υπηρεσιών και δεν θα λά¬ 
βουν πάγια επιχορήγηση για έξοδα καθαριότητας από τον 
Νομαρχιακό Προϋπολογισμό, αποφασίζουμε: 

1. Εγκρίνουμε δαπάνη ποσού δραχμών επτά εκατομμυ¬ 
ρίων διακοσίων ενενήντα έξι χιλιάδων (7.296.000) σε βά¬ 
ρος της πίστωσης του Κ.Α.Ε. 1355 του ειδικού φορέα 13- 
150 (Γ.Γ. ΕΣΥΕ) του προϋπολογισμού οικον. έτους 1993 
για την καταβολή μηνιαίας πάγιας επιχορήγησης εξόδων 
καθαριότητας των καταστημάτων των παρακάτω Υπηρε- 

σιών Στατιστικής στις Νομαρχίες από 1 η ΙανούαρΙυ 1993 
μέχρι 31 Δεκεμβρίου 1993. 

Η πάγια επιχορήγηση καθορίζεται για κάθε μήνα ως 
εξής: 

α. Για την Υπηρεσία Στατιστικής στη Νομαρχία Θεσσα¬ 
λονίκης σε δρχ. τριάντα τέσσερις χιλιάδες (34.000). 

β. Για την Υπηρεσία Στατιστικής στη Νομαρχία Λάρισ- 
σας σε δρχ. είκοσι δύο χιλιάδες (22.000). 

γ. Για τις Υπηρεσίες Στατιστικής στις Νομαρχίες Αχαΐας 
και Μαγνησίας σε δρχ. δεκαεπτά χιλιάδες (17.000) για την 
καθεμιά. 

δ. Για την Υπηρεσία Στατιστικής στη Νομαρχία Ηρα¬ 
κλείου σε δρχ. δεκαπέντε χιλιάδες (15.000). 

ε. Για την Υπηρεσία Στατιστικής στη Νομαρχία Έβρου 
σε δρχ. δεκατέσσερις χιλιάδες (14.000). 

στ. Για τις Υπηρεσίες Στατιστικής στις Νομαρχίες Αι- 
τωλ/νίας, Αργολίδας, Αρκαδίας, Αρτας, Βοιωτίας, Δωδε- 
κανήσου, Εύβοιας, Ζακύνθου, Ημαθίας, Θεσπρωτίας, Ιω- 
αννίνων, Καρδίτσας, Καστοριάς, Κέρκυρας, Κεφαλλη¬ 
νίας, Κιλκίς, Κοζάνης, Κορινθίας, Λακωνίας, Λέσβου, 
Λευκάδας, Μεσσηνίας, Πέλλας, Πιερίας, Ρεθύμνου, Ρο¬ 
δόπης, Σερρών, Τρικάλων, Φθιώτιδας, Φωκίδας, Χαλκιδι¬ 
κής, Χανιών και Χίου σε δρχ. δεκατρείς χιλιάδες (13.000) 
για την καθεμιά. 

ζ. Για τις Υπηρεσίες Στατιστικής στις Νομαρχίες Γρεβε- 
νών, Ευρυτανίας, Κυκλάδων, Πρέβεζας και Σάμου σε δρχ. 
δώδεκα χιλιάδες (12.000) για την καθεμιά. 

2. Η παραπάνω για κάθε μήνα πάγια επιχορήγηση θα κα¬ 
ταβάλλεται στους Προϊσταμένους των Υπηρεσιών Στατι¬ 
στικής στις Νομαρχίες αυτές, σύμφωνα με την 194902/ 
1969 απόφαση του Υπουργού Οικονομικών «περί διαδικα¬ 
σίας πληρωμής σταθερών διαρκούς ή περιοδικού χαρα- 
κτήρος δαπανών». 

3. Από τις διατάξεις αυτής της απόφασης προκαλείται 
δαπάνη σε βάρος του Κρατικού Προϋπολογισμού της Γ.Γ. 
ΕΣΥΕ (Ειδ. Φορέα 13-150) & στον ΚΑΕ 1355 ύψους δρχ. 
7.296.000 για το οικον. έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1993 

ΟΙ ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΚΩΝ. ΔΟΥΣΗΣ ΚΩΝ. ΓΙΑΤΡΑΚΟΣ 

- ♦- 

Αριθ. ΔΙδ/οικ/5673 (2) 

Τροποποίηση απόφασης περί συγκροτήσεως της γνωμο¬ 
δότησης Επιτροπής Μελετών (ΓΕΜ). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

α) Τις διατάξεις του άρθ. 5 παρ. 2 του Ν. 716/77, περί 
Μητρώου Μελετητών και αναθέσεως και εκπονήσεως με¬ 
λετών. 

β) Το αριθ. 25135/92/15.4.93 έγγραφο του Τ.Ε.Ε. με 
το οποίο αντικαθιστά του εκπροσώπους του, αποφασί¬ 
ζουμε: 

Τροποποιούμε την Δ15/οικ/3662/1.4.93 απόφαση, 
περί συγκροτήσεως της Γνωμοδότησης Επιτροπής Μελε¬ 
τών (ΓΕΜ) και αντικαθιστούμε τα κάτωθι μέλη ως εξής: 


α) Το Χρήστο Ντάλλα, Αγρονόμο Τοπογράφο Μηχ/κό, 
ως τακτικό μέλος σε αντικατάσταση του Χρήστου Σινάνη, 
Μηχ/γου Ηλ/γου Μηχ/κού και 
β) Τον Αλέξανδρο Μίχα Μηχανολόγο Μηχανικό ως ανα¬ 
πληρωματικό μέλος σε αντικατάσταση του Χρήστου 
Ντάλλα Αγρονόμου Τοπογράφου Μηχ/κού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 ΜαΤου 1993 

Ο ΥΠΟΥΡΓΟΣ 

ΑΧ ΙΑ. ΚΑΡΑΜΑΝΛΗΣ 

-♦- 

Αριθ. 7273 (3) 

Μεταβίβαση της κυριότητας κοινοχρήστων εκτάσεων 
στην Κοινότητα Μπάφρας Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων: 

α) 164 του Αγροτικού Κώδικα (ΦΕΚ 342/1949 Α). 
β) 15 του Ν.Δ. 216/1973 (ΦΕΚ 271/1973 Α). 
γ) 23 του από 27 Ιουν./14 Ιουλ. 1945 Β.Δ. «Περί εκτελέ- 
σεως του Νόμου «Περί Αγροτικού Κτηματολογίου». 

δ) Του Β.Δ. 709/1970 «Περί καθορισμού των διατηρου- 
μένων υπέρ του Υπουργείου Γεωργίας αρμοδιοτήτων κλπ. 

2. Την αριθ. 143258/30.4.1986 δ/γή του Υπ. Γ εωργίας 
για το αντικείμενο του θέματος. 

3. Τα κτηματολογικά στοιχεία του αναδασμού αγρ/τος 
«Μπάφρα» Ιωαννίνων έτους 1966 που κυρώθηκε με την 
υπ' αριθ. Ε/24957/8.7.1968 απόφαση του Υπουργού Γε¬ 
ωργίας (ΦΕΚ 366/1.8.1968), αποφασίζουμε: 

1. Μεταβιβάζουμε κατά πλήρες δικαίωμα κυριότητας 
και χωρίς τίμημα στο Νομικό Πρόσωπο της Κοινότητας 
Μπάφρας Ιωαννίνων τις κατωτέρω κοινόχρηστες εκτάσεις 
του αναδασμού αγρ/τος «Μπάφρα» έτους 1966. 

ΠΙΝΑΞ 1 
χέρσα κοινά 

αριθμός τεμαχίου 66 εμβαδού 1.240 τ.μ. 

» » 176 εμβαδού 160 τ.μ. 

ΣΥΝΟΛΟ 1.400 τ.μ. 

2. Σημειώνουμε στα κτηματολογικά στοιχεία του αναδα¬ 
σμού αγρ/τος «Μπάφρα» Ιωαννίνων έτους 1966 τη μετα¬ 
βολή που επέρχεται με την παρούσα απόφαση εγγράφο- 
ντας στα ανωτέρω τεμάχια την Κοινότητα Μπάφρας Ιωαν- 
νίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Ιουνίου 1993 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

-φ- 

Αριθ. 6802 (4) 

Διόρθωση κτηματολογικών στοιχείων αναδασμού αγρ/τος 
Κόνιτσας και «Υψηλή Ζώνη» Κόνιτσας Ν. Ιωαννίνων 
έτους 1983-85 και 1988-89 αντίστοιχα. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων 22 και 33 του Ν. 674/1977. 

2. Τα στοιχεία των αναδασμών αγρ/τος Κόνιτσας και 
«Υψηλή Ζώνη» Κόνιτσας Ν. Ιωαννίνων έτους 1983-85 και 
1988-89 αντίστοιχα που κυρώθηκαν με τις υπ' αριθ. 
3800/30.6.87 και 3751/18.6.91 αποφάσεις μας οι 
οποίες δημοσιεύθηκαν στα υπ’ αριθ 395/4.8.87 και 552/ 
22.7.91 ΦΕΚ του Β' Τεύχους αντίστοιχα. 

3. Τους υπ' αριθ 12236/88 και 13499/91 τίτλους κυ¬ 
ριότητας που εξέδωσε η Δ/νση Γεωργίας της Νομαρχίας 
μας, οι οποίοι έχουν μεταγράφει στους Τόμους 30 α.α. 
523 στις 14.4.89 και Τόμο 34 α.α 413 στις 10.8.92 στο 
Υποθ/κειο Κονίτσης. 

4. Την από 21.9.92 αίτηση της Ραπακούσιου Σπυριδού- 
λας χας ΓρηγορΙου κατοίκου Εξοχής για το αντικείμενο 
του θέματος. 

5. Την από 8.6.93 γνωμοδότηση της Επιτροπής διορθώ- 
σεως των κτηματολογικών στοιχείων αναδασμού (αρθ. 22 
του Ν. 674/77) στην οποία προτείνεται η διόρθωση των 
ανωτέρω κτηματολογικών στοιχείων. 

6. Την υπ’ αριθ. 18423/1.7.92 απόφασή μας περί μετα- 
βιβάσεως αρμοδιοτήτων με εντολή Νομάρχη στο Δ/ντή 
Γεωργίας, αποφασίζουμε: 

1. Διορθώνουμε τα κτηματολογικά στοιχεία των αναδα¬ 
σμών αγρ/τος Κόνιτσας και «Υψηλή Ζώνη» Κόνιτσας 
έτους 1983-85 και 1988-89 αντίστοιχα και συγκεκριμένα 
τις μερίδες με α.α. ΚΠ 377 Κόνιτσας και ΚΠ 194 «Υψηλή 
Ζώνη» Κόνιτσας των κτημ/κών πινάκων ως εξής: 

Από το εσφαλμένο 

ΚΠ 377 Ραπακούση Σπυριδούλα χα Γρηγορίου το γένος 
Κορδά Αποστόλου και 

ΚΠ 194 Ραπακούση Σπυριδούλα χα Γ ρηγορίου το γένος 
Αποστόλου Κορδά. 

Στο ορθό 

ΚΠ 377 Ραπακούσιου Σπυριδούλα χα Γ ρηγορίου το γέ¬ 
νος Κορδά Αποστόλου και 

ΚΠ 194 Ραπακούσιου Σπυριδούλα χα Γ ρηγορίου το γέ¬ 
νος Κορδά Αποστόλου. 

2. Ακυρώνουμε τους υπ’ αριθ. 12236/88 και 13499/91 
τίτλους κυριότητας που εξέδωσε η Δ/νση Γεωργίας της 
Νομαρχίας μας επ’ ονόματι των α) Ραπακούση Σπυριδού- 
λας χας Γ ρηγορίου το γένος Κορδά Αποστόλου β) Μάρκου 
Αλεξάνδρας συζ. Αριστοτέλη το γένος Κορδά Αποστόλου 
και Ραπακούση Σπυριδούλας χας Γρηγορίου το γένος 
Αποστόλου Κορδά αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουνίου 1993 

Με εντολή Νομάρχη 
Ο Διευθυντής Γεωργίας 
ΒΑΣ. ΧΑΒΕΛΑΣ 

-♦- 

Αριθ. 6803 (5) 

Διόρθωση κτηματολογικών στοιχείων αναδασμού αγρ/τος 
Κόνιτσας Ν. Ιωαννίνων «Υψηλή Ζώνη» έτους 1988-89. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 22 και 33 του Ν. 674/1977. 

2. Τα στοιχεία του αναδασμού αγρ/τος Κόνιτσας 
«Υψηλή Ζώνη» έτους 1988-89 που κυρώθηκε με την υπ’ 
αριθ. 3751/18.6.91 απόφασή μας η οποία δημοσιεύθηκε 


στο υπ’ αριθ. 552/22.7.91 ΦΕΚ του Β Τεύχους. 

3. Τον υπ’ αριθ 13533 τίτλο κυριότητας που εξέδωσε η 
Δ/νση Γ εωργίας της Νομαρχίας μας, ο οποίος μετεγράφη 
στον Τόμο 34 με α.α. 447 στις 10.8.92 στο Υποθ/κειο Κο- 
νίτσης. 

4. Την από 8.6.93 αίτηση της Ουρανίας Τσερίκη σύζ. 
Δημοσθένη κατοίκου Ηλιόρραχης για το αντικείμενο του 
θέματος. 

5. Την από 8.6.93 γνωμοδότηση της Επιτροπής διορθώ¬ 
σεων των κτηματολογικών στοιχείων αναδασμού (αρθ. 22 
του Ν. 674/77) στην οποία προτείνεται η διόρθωση των 
ανωτέρω κτηματολογικών στοιχείων. 

6. Την υπ’ αριθ. 18423/1.7.92 απόφασή μας περί μετα- 
βιβάσεως αρμοδιοτήτων με εντολή Νομάρχη στο Δ/ντή 
Γεωργίας, αποφασίζουμε: 

1. Διορθώνουμε τα κτηματολογικά στοιχεία του αναδα¬ 
σμού αγρ/τος Κόνιτσας «Υψηλή Ζώνη» έτους 1988-89 και 
συγκεκριμένα την μερίδα με α.α. 228 του κτημ/κού πί¬ 
νακα ως εξής: 

Από το εσφαλμένο 

Τσερίκη Ουρανία συζ. Δημητρίου το γένος Παναγιώτη 
Καραμπέτση. 

Στο ορθό 

Τσερίκη Ουρανία συζ. Δημοσθένη το γένος Παναγιώτη 
Καραμπέτση. 

2. Ακυρώνουμε τον υπ’ αριθ. 13533 τίτλο κυριότητας 
που εξέδωσε η Δ/νση Γ εωργίας της Νομαρχίας μας επ’ 
ονόματι της Τσερίκη Ουρανίας συζ. Δημητρίου το γένος 
Παναγιώτη Καραμπέτση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Ιουνίου 1993 
Με εντολή Νομάρχη 
Ο Διευθυντής Γ εωργίας 
ΒΑΣ. ΧΑΒΕΛΑΣ 

-♦- 

Αριθ. 7069 (6) 

Διόρθωση κτηματολογικών στοιχείων αναδασμού αγρ/τος 
Κόνιτσας Ν. Ιωαννίνων έτους 1983-85. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 22 και 33 του Ν. 674/1977. 

2. Τα στοιχεία του αναδασμού αγρ/τος Κόνιτσας έτους 
1983-85 που κυρώθηκε με την υπ’ αριθ. 3800/30.6.87 
απόφασή μας η οποία δημοσιεύθηκε στο υπ’ αριθ. 395/ 
4.8.87 ΦΕΚ του Β Τεύχους. 

3. Τον υπ’ αριθ 12312/88 τίτλο κυριότητας που εξέ¬ 
δωσε η Δ/νση Γ εωργίας της Νομαρχίας μας, ο οποίος με- 
τεγράφη στον Τόμο 30 με α.α. 599 στις 14.4.89 στο 
Υποθ/κειο Κονίτσης. 

4. Την από 30.3.93 αίτηση της Τσερίκη Ουρανίας συζ. 
Δημοσθένη κατοίκου Ηλιόρραχης για το αντικείμενο του 
θέματος. 

5. Την από 8.6.93 γνωμοδότηση της Επιτροπής διορθώ- 
σεως των κτηματολογικών στοιχείων αναδασμού (αρθ. 22 
του Ν. 674/77) στην οποία προτείνεται η διόρθωση των 
ανωτέρω κτηματολογικών στοιχείων., 

6. Την υπ’ αριθ. 18423/1.7.92 απόφασή μας περί μετά- 

βιβάσεως αρμοδιοτήτων με εντολή Νομάρχη στο Δ/ντή 
Γεωργίας, αποφασίζουμε: 

1. Διορθώνουμε τα κτηματολογικά στοιχεία του αναδα¬ 
σμού αγρ/τος Κόνιτσας ΙωαννΙνων έτους 1983-85 και συ¬ 
γκεκριμένα την μερίδα με α.α. 452 του κτημ/κού πίνακα 
ως εξής: 

Από το εσφαλμένο 

Τσερίκη Ουρανία συζ. Δημοσθένη το γένος Καραμπέ- 
τσιου Παναγιώτη. 

Στο ορθό 

Τσερίκη Ουρανία συζ. Δημοσθένη το γένος Καραμπέ- 
τση Παναγιώτη. 

2. Ακυρώνουμε τον υπ' αριθ. 12312/88 τίτλο κυριότη¬ 
τας που εξέδωσε η Δ/νση Γεωργίας της Νομαρχίας μας 
επ' ονόματι της Τσερίκη Ουρανίας συζ. Δημοσθένη το γέ¬ 
νος Καραμπέτσιου Παναγιώτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουνίου 1993 

Με εντολή Νομάρχη 
Ο Διευθυντής Γεωργίας 
ΒΑΣ. ΧΑΒΕΑΑΣ 

-♦- 

Αριθ. 7070 (7) 

Διόρθωση κτηματολογικών στοιχείων αναδασμού αγρ/τος 

Ηλιόρραχη Κόνιτσας Ν. ΙωαννΙνων έτους 1988-89. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 22 και 33 του Ν. 674/1977. 

2. Τα στοιχεία του αναδασμού αγρ/τος Ηλιόρραχη Κόνι¬ 
τσας Ν. Ιωαννίνων έτους 1988-89 που κυρώθηκε με την 
υπ’ αριθ. 5704/18.6.91 απόφασή μας η οποία δημοσιεύ- 
θηκε στο υπ’ αριθ 552/22.7.91 ΦΕΚ του Β Τεύχους. 

3. Την από 25.11.92 αίτηση του Στεφάνου Παπαχρή¬ 
στου του Σωτηρίου κατοίκου Ιωαννίνων για το αντικείμενο 
του θέματος. 

4. Την από 8.6.93 γνωμοδότηση της Επιτροπής διορθώ¬ 
σεων των κτηματολογικών στοιχείων αναδασμού (αρθ. 22 
του Ν. 674/77) στην οποία προτείνεται η διόρθωση των 
ανωτέρω κτηματολογικών στοιχείων. 

5. Την υπ’ αριθ. 18423/1.7.92 απόφασή μας περί μετα- 
βιβάσεως αρμοδιοτήτων με εντολή Νομάρχη στο Δ/ντή 
Γεωργίας, αποφασίζουμε: 

Απορρίπτουμε την από 25.11.92 αίτηση του Στεφάνου 
Παπαχρήστου κατοίκου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουνίου 1993 

Με εντολή Νομάρχη 
Ο Διευθυντής Γ εωργίας 
ΒΑΣ. ΧΑΒΕΑΑΣ 

-*- 

Αριθ. 1168 (8) 

«Τροποποίηση της παρ. 2 του άρθρου 16 του Κανονισμού 

Παροχών ΚΑΦ Ξηράς Κιάτου». 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Κωδ. Ν. 5167/1932 «περί ρυθμί- 


σεως των εις τους Λιμένας Φορτ/κών εργασιών κ.λ.π» 
όπως τροποποιήθηκαν από το Ν.Δ. 1254/49. 

2. Τις διατάξεις του Π.Δ. 369/89 «περί Οργανώσεως 
Υπηρεσιών εργασίας των Νομαρχιών». 

3. Το με αριθ. 2/22.1.1993 πρακτικό της ΔΕ/ΚΑΦ Ξη¬ 
ράς Κιάτου. 

4. Το με αριθ. 11032/21.5.93 έγγραφο του Υπουργείου 
Εργασίας. 

5. Την οικονομική δυνατότητα του ΚΑΦ Ξηράς Κιάτου, 
αποφασίζουμε: 

Εγκρίνουμε την τροποποίηση της παρ. 2 του άρθρου 16 
του Κανονισμού Παροχών του ΚΑΦ Ξηράς - Κιάτου, που 
εγκρίθηκε με την αριθ. 12267/26.12.76 απόφαση και 
τροποποιήθηκε μεταγενέστερα, ως εξής: 

«Το καταβαλλόμενο στους δικαιούχους ποσό εφάπαξ 
αποζημίωσης, ορίζεται, ανάλογα με τα χρόνια συμμετοχής 
στο ΚΑΦ ως ακολούθως: 

- Για όσους έχουν δέκα (10) χρόνια συμμετοχής στο 
ΚΑΦ (484.380) δρχ τετρακόσιες ογδόντα τέσσερεις τρια¬ 
κόσιες ογδόντα χιλιάδες δραχμές. 

- Το ποσό αυτό θεωρείται βασικό και προσαυξάνεται 
κατά (42.228) δρχ. σαράντα δύο διακόσιες είκοσι οκτώ χι¬ 
λιάδες δραχμές για κάθε χρόνο πέρα της 10ετίας και μέχρι 
να συμπληρωθεί 20ετία. 

- Για κάθε χρόνο συμμετοχής στο ΚΑΦ πέρα από την 
20ετία και μέχρι συμπληρώσεως 30ετίας (43.470) δρχ σα¬ 
ράντα τρεις τετρακόσιες εβδομήντα χιλιάδες δραχμές. 

Σε καμμιά περίπτωση το συνολικό ποσό της εφάπαξ 
αποζημίωσης δεν θα υπερβαίνει τρ ποσό του (1.210.950) 
δρχ. ενός εκατομμυρίου, διακοσίων δέκα χιλιάδων εννια- 
κοσίων πενήντα δραχμών, ανώτατο όριο. 

Κλάσμα του χρόνου μεγαλύτερο των έξι (6) μηνών υπο¬ 
λογίζεται σαν ολόκληρος χρόνος για τον υπολογισμό της 
προσαύξησης όχι όμως και για τη θεμελίωση δικαιώματος 
για τη χορήγηση της παροχής. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Ιουνίου 1993 
Ο Νομάρχης 

ΣΩΚΡΑΤΗΣ ΑΝΤΩΝΙΑΔΗΣ 
-♦- 

Αριθ. 8800 Ο) 

Σύσταση Κοινοτικής Επιχείρησης Τρικερίου Ν. Μαγνη¬ 
σίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) του άρθρου 260 παρ. 3 του Π.Δ/τος 323/89 «Δημοτι¬ 
κός και Κοινοτικός Κώδικας». 

β) του Π.Δ/τος 250/89 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την απόφαση του Υπουργού Εσωτερικών με αριθμό 
25027/9.4.84 (ΦΕΚ. 224/19.4.84 τ.β ). 

3. Την αριθμ. 16/1993 απόφαση του Κοινοτικού Συμ¬ 
βουλίου Τρικερίου περί συστάσεως αμιγούς κοινοτικής 
Επιχείρησης. 

4. Τα στοιχεία του φακέλλου, αποφασίζουμε: 

1. Συνιστάται στην Κοινότητα Τρικερίου του Νομού Μα¬ 
γνησίας Αμιγής Κοινοτική Επιχείρηση με την επωνυμία 
«Κοινοτική Επιχείρηση Τουρισμού Έργων και Ανάπτυξης 
Τρικερίου» και διακριτικό τίτλο «ΚΕΤΕΑ ΤΡΙΚΕΡΙΟΥ». 

2. Σκοποί της Επιχείρησης είναι: 

α. Η προώθηση της Οικονομικής και Κοινοτικής Ανά¬ 
πτυξης της Κοινότητας 

β. Η δημιουργία προϋποθέσεων για τη συνεχή και αυτο¬ 
δύναμη ανάπτυξη της περιοχής της Κοινότητας με βάση 
τις τοπικές δυνάμεις κάι γενικότερα η προώθηση της εν¬ 
δογενούς ανάπτυξης 

γ. η αξιοποίηση της κοινοτικής περιουσίας 
δ. η μελέτη και εκτέλεση έργων υποδομής 
ε. η ίδρυση και εκμετάλλευση τουριστικού γραφείου για 
την εξυπηρέτηση των τουριστών 
στ. η υποβοήθηση και προώθηση των τοπικών αναπτυ¬ 
ξιακών πρωτοβουλιών 
ζ. Η προστασία του περιβάλλοντος. 

3. Η Επιχείρηση διοικείται από επταμελές (7) διοικητικό 
συμβούλιο που τα μέλη του ορίζονται μαζί με αναπληρω¬ 
τές από το Κοινοτικό Συμβούλιο. 

Από τα μέλη του διοικητικού συμβουλίου τρεις (3) είναι 
αιρετοί εκπρόσωποι της Κοινότητας, ένας (1) είναι εκπρό¬ 
σωπος των εργαζομένων, όταν είναι πάνω από είκοσι (20), 
δύο (2) είναι δημότες της Κοινότητας και ένας (1) εκπρό¬ 
σωπος φορέα (Γ.Κ. Συνεταιρισμού Τρικερίου). 

4. Η διάρκεια της Επιχείρησης είναι είκοσι (20) χρόνια 
από τη δημοσίευση της απόφασης αυτής στην εφημερίδα 
της κυβερνήσεως. 

5. Έδρα της Επιχείρησης είναι η Κοινότητα Τρικερίου 
του Νομού Μαγνησίας. 

6. Η Κοινότητα Τρικερίου θα διαθέσει στην Επιχείρηση 
το ποσό του 1.000.000 δρχ. σαν αρχικό Κεφάλαιο κίνη¬ 
σης. 

7. Πόροι της Επιχείρησης θα είναι τα έσοδα από την 
άσκηση της δραστηριότητάς της, οι πρόσοδοι από την πε¬ 
ριουσία της, δάνεια, εισφορές, κληρονομιές, δωρεές και 
λοιπές επιχορηγήσεις. 

8. Η Επιχείρηση διαλύεται: 

α. με τη συμπλήρωση του χρόνου για τον οποίο έχει συ- 
σταθεί (20 χρόνια) αν δεν παραταθεί με απόφαση του Κοι¬ 
νοτικού Συμβουλίου, 
β. σε περίπτωση πτώχευσης και 
γ. με αιτιολογημένη απόφαση του Κοινοτικού Συμβου¬ 
λίου που λαμβάνεται με την απόλυτη πλειοψηφία του συ¬ 
νόλου των μελών του και απόφαση του Νομάρχη. 

9. Την διάλυση της Επιχείρησης ακολουθεί η εκκαθά¬ 
ριση. Εκτός από την περίπτωση της πτώχευσης, η εκκα¬ 
θάριση γίνεται από εκκαθαριστές που ορίζονται από το 
Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις ρευστοποιείται η πε¬ 
ριουσία και πληρώνονται τα χρέη της Επιχείρησης. Το 
υπόλοιπο περιέρχεται στην Κοινότητα Τρικερίου. 

10. Η συγκρότηση η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείριση 
και εποπτεία της Επιχείρησης διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π.Δ/τος 323/89, την με αριθμό 25027/9.4.84 απόφαση 
του Υπουργού Εσωτερικών (ΦΕΚ 244/19.4.84 τ.β') του Ν. 
2190/20, του ΑΚ και τις λοιπές σχετικές αποφάσεις και 
εγκυκλίους του Υπουργείου Εσωτερικών. 


11. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της κοινότητας 
Τρικερίου ύψους 1.000.000 δρχ.. Η ανωτέρω δαπάνη δεν 
έχει προβλεφθεί στον προϋπολογισμό της Κοινότητας 
έτους 1993, αλλά θα αντιμετωπισθεί με ισόποση αυξομεί¬ 
ωση του προϋπολογισμού με απόφαση του Κοινοτικού 
Συμβουλίου από τον ΚΑ 311.1 στον Κ.Α. 75/161 9γ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 17 Ιουνίου 1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 
-♦- 

Αριθ. 16106 (10) 

Τροποποίηση Οργανισμού Εσωτερικής Υπηρεσίας της 

Κοινότητας Μεθώνης Ν. Μεσσηνίας και προσαρμογή 

αυτού στις ρυθμίσεις του Ν. 1586/1986. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 περί κυρώσεως 
του Κώδικος «Περί καταστάσεως προσωπικού οργανισμού 
τοπικής αυτοδιοικήσεως». 

β) του Νόμου 1586/86 Βαθμολογική διάρθρωση των 
θέσεων του Δημοσίου, νομικών προσώπων δημοσίου δι¬ 
καίου και των Οργανισμών Τοπικής Αυτ/σης και άλλες δια¬ 
τάξεις. 

γ) Του Π.Δ. 37Α/1987 μερική επέκταση διατάξεων, που 
ισχύουν για τους δημοσίους υπαλλήλους και τους υπαλλή¬ 
λους των άλλων νομικών προσώπων δημοσίου δικαίου και 
στους υπαλλήλους των Οργανισμών Τοπικής Αυτ/σης και 
προσαρμογή στις ρυθμίσεις του Ν. 1586/1986. 

2. Την εγκύκλιο του Υπουργείου Προεδρίας της Κυβέρ¬ 
νησης αριθμ. ΔΙΚΠΡ/Φ2/36/3210/1.4.1987 Διευκρινή- 
σεις για την εφαρμογή του νέου βαθμολογίου. 

3. Τις όμοιες του Υπουργείου Εσωτερικών αριθμ. α) 
53560/6.8.1987 «Ψήφιση Οργανισμών Εσωτερικής Υπη¬ 
ρεσίας (ΟΕΥ) Δήμων και Κοινοτήτων, β) 75643/ 
16.1.1987 «Διευκρινίσεις στην εφαρμογή του νέου βαθ¬ 
μολογίου και γ) 27111/13.7.1987 Διευκρινήσεις σε δια¬ 
τάξεις του Ν. 1586/1986. 

4. Το αριθμ. 4403/20.1.1988 έγγραφο του ανωτέρω 
Υπουργείου. 

5. Την αριθμ. 7/93 απόφαση του Κοινοτικού συμβου¬ 
λίου Μεθώνης με την οποία ψηφίζει τον Οργανισμό Εσω¬ 
τερικής Υπηρεσίας της κοινότητας αυτής και τον προσαρ¬ 
μόζει στις διατάξεις του Ν. 1586/86. 

7. Την εις το πρακτικό Ν. 2/25.5.1993 σύμφωνη γνωμο¬ 
δότηση του Υπηρεσιακού συμβουλίου του άρθρου 14 παρ. 
9 του Ν. 1586/86, αποφασίζουμε: 

Εγκρίνουμε την 7/93 απόφαση του Κοινοτικού συμβου¬ 
λίου Μεθώνης με την οποία ψηφίζεται και προσαρμόζεται 
στις διατάξεις του Ν. 1586/1986 ο Οργανισμός Εσωτερι¬ 
κής Υπηρεσίας της κοινότητας αυτής, που ψηφίστηκε αρ¬ 
χικά με την 17/67 απόφαση του Κ.Σ. εγκρίθηκε με την 
51355/67 όμοια της Νομαρχίας και τροποποιήθηκε με την 
201/88 απόίφαση του Κ.Σ. που εγκρίθηκε με την τελευ¬ 
ταία 23987/89 όμοια της Νομαρχίας ως εξής: 

Αρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της κοινότητας συγκροτείται από τη Γραμ¬ 
ματεία της κοινότητας Προϊστάμενος της οποίας είναι ο 
Πρόεδρος της Κοινότητας. 

Αρθρο 2 

ΔΙΑΡΘΡΩΣΗ/ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της κοινότητας διαρθρώνονται 
και διαβαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 
Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΔΕ 
ΚΛΑΔΟΣ ΔΕΙ ΔΙΟΙΚΗΤΙΚΟΥ 

Δύο (2) θέσεις Διοικητικών υπαλλήλων με βαθμούς Γ - 
Α. 

ΚΛΑΔΟΣ ΔΕΙ 4 Ελεγκτών Εσόδων - Εξόδων ΟΤΑ 

Δύο (2) θέσεις με βαθμούς Γ - Α. 

ΚΛΑΔΟΣ ΔΕΙ 5 Εισπρακτόρων εσόδων ΟΤΑ. 

Μία (1) θέση με βαθμούς Γ - Α. 
θ’ ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ. 

ΚΑΤΗΓΟΡΙΑ Δ.Ε. 

ΚΛΑΔΟΣ ΔΕ 28, Χειριστών Μηχανημάτων έργων. 

Μία (1) θέση με βαθμούς Γ - Α. 

ΚΛΑΔΟΣ ΔΕ 29 Οδηγού αυτ/του απορριματοφόρου. 

Μία (1) θέση με βαθμούς (Γ - Α). 

Γ ΘΕΣΕΙΣ ΤΕΧΝΙΚΟΥ ΥΓΕΙΟΝΟΜΙΚΟΥ ΚΑΙ ΓΕΩΠΟΝΙ¬ 
ΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΥΕ 

ΚΑΛΔΟΣ ΥΕ 16 

α) Δύο (2) θέσεις εργατών καθαριότητας με βαθμούς Δ - 
Γ. 

β) Μία (1) θέση εργάτη Υδρονομέα με βαθμούς Δ - Γ. 

ΠΡΟΣΟΝΤΑ ΔΙΟΡΙΣΜΟΥ 

1. Για την περίπτωση άρθρου 2Α τα αναφερόμενα στο 
άρθρο 5 του ΠΔ 37Α/87. 

2. Για την περίπτωση άρθρου 2Β τα αναφερόμενα στο 
άρθρο 13 του ΠΔ 37Α/87. 

3. Γ ια την περίπτωση άρθρου 2Γ τα αναφερόμενα στο 
άρθρο 25 του ΠΔ 37Α/87. 

Η κατά τ' ανωτέρω συγκροτούμενη υπηρεσία ασκεί τις 
αρμοδιότητες κατά τα ειδικότερα διαλαμβανόμενα στην 
ανωτέρω απόφαση του κοινοτικού συμβουλίου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της κοινότητας 
ύψους 2.000.000 ύψους δρχ. περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 21 Ιουνίου 1993 
Ο Νομάρχης 

ΕΛ. ΤΡΙΑΝΤΑΦΥΛΛΟΥ 


Αριθ. 16103/ΤΤ ( 11 ) 

Υπαγωγή προσωπικού του Αναπτυξιακού Συνδέσμου 
«ΝΑΥΡΙΝΟ» Ν. Μεσσηνίας στις διατάξεις του Α' μέ¬ 
ρους του Ν. 1188/81. 

Ο ΝΟΜΑΡΧΗΣ ΜΕΣΣΗΝΙΑΣ 

Με την 16103/18.6.93 απόφαση του Νομάρχη Μεσση¬ 
νίας που εκδόθηκε σύμφωνα με τις διατάξεις του άρθ. 3 
του ν. 1188/81, όπως τροποποιήθηκε από το άρθρο 30 
του ΠΔ 37α/86 και ύστερα από σύμφωνη γνώμη του Υπη¬ 
ρεσιακού Συμβουλίου του άρθρου 14 παρ. 9 του ν. 
1586/86 έτσι όπως εκφράσθηκε στο πρακτικό Ν. 2/ 
25.5.93 υπάγεται στις διατάξεις του Α' μέρους του Ν. 
1188/81 το μόνιμο προσωπικό του Αναπτυξιακού Συνδέ¬ 
σμου «ΝΑΥΑΡΙΝΟ» γιατί συντρέχουν οι οικονομικές προϋ¬ 
ποθέσεις που προβλέπονται από τις ανωτέρω διατάξεις. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Αναπτυξιακού 
Συνδέσμου, το ύψος της οποίας ανέρχεται για το έτος 
1993 στο ποσό των 2.000.000 δρχ. περίπου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καλαμάτα, 18 Ιουνίου 1993 
Με εντολή Νομάρχη 
Ο Διευθυντής κ.α.α. 

Φ. ΡΑΛΛΗΣ 

-4- 

Αριθ. 16110/ΤΤ (12) 

Υπαγωγή προσωπικού κοινότητας Αμμου Ν. Μεσσηνίας 
στις διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΜΕΣΣΗΝΙΑΣ 

Με την 16110/18.6.93 απόφαση του Νομάρχη Μεσση¬ 
νίας που εκδόθηκε σύμφωνα με τις διατάξεις του άρθ. 3 
του ν. 1188/81, όπως τροποποιήθηκε από το άρθρο 30 
του ΠΔ 37α/86 και ύστερα από σύμφωνη γνώμη του Υπη¬ 
ρεσιακού Συμβουλίου του άρθρου 14 παρ. 9 του ν. 
1586/86 έτσι όπως εκφράσθηκε στο πρακτικό Ν. 2/ 
25.5.93 υπάγεται στις διατάξεις του Α' μέρους του Ν. 

1188/1981, το μόνιμο προσωπικό της κοινότητας Αμμου, 
γιατί συντρέχουν οι οικονομικές προϋποθέσεις που προ- 
βλέπονται από τις ανωτέρω διατάξεις. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της κοινότητας Αμ¬ 
μου, το ύψος της οποίας ανέρχεται για το έτος 1993 στο 
ποσό των 3.600.000 δρχ. περίπου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καλαμάτα, 18 Ιουνίου 1993 
Με εντολή Νομάρχη 
Ο Διευθυντής κ.α.α. 

Φ. ΡΑΛΛΗΣ 

Αριθ. 587 (13) 

Τροποποίηση - Συμπλήρωση της 490/21.2.1991 απόφα¬ 
σης του Νομάρχη Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις της παρ. 11 του άρθρου 29 του Ν. 
1577/85 (ΦΕΚ 210 Α) όπως συμπληρώθηκαν με την παρ. 
8 του άρθρου 13 του Ν. 1647/86 (ΦΕΚ 141 Α). 

2. Την υπ’ αριθ. 60885/4983/27.9.1990 απόφαση του 
Υπουργού ΠΕ.ΧΩ.ΔΕ. (ΦΕΚ 656 Β') Χορήγηση αδειών οι¬ 
κοδομής από Προέδρους Κοινοτήτων». 

3. Την υπ’ αριθ. 77696/5775/Εγκ. 62/9.11.1990 
Εγκύκλιο του Υ.ΠΕ.ΧΩ.Δ.Ε. 

4. Την υπ' αριθ. 490/21.2.1991 όμοια απόφαση του 
Νομάρχη Σερρών. 

5. Την υπ' αριθ. 30/Πρ.3/3.3.1993 απόφαση του Συμ¬ 
βουλίου Χ.Ο.Π. Ν. Σερρών, αποφασίζουμε: 

Αρθρο 1 

1. Συμπληρώνουμε την υπ’ αριθ. 490/21.2.1991 από¬ 
φαση του Νομάρχη Σερρών με τις παρακάτω Κοινότη¬ 
τες. 

Α. ΕΠΑΡΧΙΑ ΣΕΡΡΩΝ 

1. Συνοικισμός Ανω Ορεινής της Κοινότητας Ορει¬ 
νής. 

Β. ΕΠΑΡΧΙΑ ΦΥΛΛΙΔΟΣ 

1. Κοινότητας Αγγίστας 

2. Κοινότητα Αγίου Χριστοφόρου. 

3. Κοινότητα Δήμητρας. 

4. Κοινότητα Μαυρόλοφου. 

5. Κοινότητα Μυρρίνης. 

6. Κοινότητα Σ.Σ. Αγγίστας. 

7. Συνοικισμός Ανω Συμβολής της Κοινότητας Συμβο¬ 
λής. 

Γ. ΕΠΑΡΧΙΑ ΒΙΣΑΛΤΙΑΣ 

1. Κοινότητα Αγίου Δημητρίου. 

2. Κοινότητα Ευκαρπίας. 

3. Κοινότητα Ιβήρων. 

4. Κοινότητα Τραγίλου. 

Δ. ΕΠΑΡΧΙΑ ΣΙΝΤΙΚΗΣ 

1. Κοινότητα Προμαχώνος. 

Άρθρο 2 

1. Όταν πρόκειται για οικισμούς που αναφέρονται στην 
υπ’ αριθ. 490/21.2.1991 απόφαση του Ν. Σερρών και 
στην παρούσα απόφαση και οι οποίοι έχουν εγκεκριμένο 
ρυμοτομικό Σχέδιο πριν από την έκδοση αδείας οικοδομής 
ή άδειας περίφραξης να προσκομίζεται τοπογραφικό δία- 
γραμμα υπογεγραμμένο από υπεύθυνο Μηχανικό για την 
ασφάλιση της εφαρμογής του Ρ.Σ. 

2. Από τις διατάξεις της απόφασης αυτής δεν προκαλεί- 
ται δαπάνη εις βάρος του προϋπολογισμού των Κοινοτή¬ 
των που αναφέρονται σε αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως έχοντας ισχύ από την δημοσίευσή της. 

Σέρρες, 4 Μαίου 1993 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


Αριθ. Α22/920 (14) 

Κατάταξη σε ασφαλιστικές κλάσεις και καθορισμός του 
αριθμού των κατά μήνα ημερών εργασίας στην ασφά¬ 
λιση των μελών της Συνεργατικής Λιμενεργατών Λιμέ- 
νος Αίγινας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
ΑΠΟΦΑΣΗ 178 

(Συνεδρίαση Δ.Σ. ΙΚΑ 21/10.6.93) 

Αφού έλαβε υπόψη του: 

α) Τις διατάξεις του άρθρου 75 του Κεφαλαίου Γ του 
Κανονισμού Ασφάλισης του ΙΚΑ, όπως ισχύουν σήμερα 
(ΑΥΕ 55575/1479/18.11.65, ΦΕΚ 816/7.12.65 τ.Β’). 

β) Την 746 πρόταση της ΤΔΕ του Περ/κού Υποκ/τος 
ΙΚΑ Πειραιά - (έγγραφα Υποκ/τος 51965/5762/92 και 
7964/780/93). 

γ) Την από 7.5.93 εισήγηση της Δ/νσης Ασφάλισης - 
Εσόδων Τμ. Επαγγ. Κατηγοριών και Ειδ. θεμάτων. 

δ) Το γεγονός ότι από την κατάταξη αυτή δεν προκαλεί- 
ται δαπάνη σε Βάρος του Προϋπολογισμού του ΙΚΑ. 
ε) Τις απόψεις των μελών του, αποφασίζει ομόφωνα. 
Την κατάταξη των μελών της Συνεργατικής Λιμενεργα¬ 
τών Λιμένος Αίγινας για μεν τα έτη 1990,1991, και 1992 
στη 10η, 9η, και 11 η ασφαλιστική κλάση αντίστοιχα και με 
τον ίδιο αριθμό ημερών ασφάλισης κατά μήνα για κάθε 
έτος δηλαδή με 15 ημέρες από 1.1. έως 30-4, 25 ημέρες 
απο 1 -5 έως 30-9 και 15 ημέρες από 1-10 έως 31-12, για 
δε το έτος 1993 στη 10η ασφαλιστική κλάση και με 25 
ημέρες ασφάλισης κατά μήνα. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Ιουνίου 1993 

Ο Υποδιοικητής 
Αναπληρωτής Πρόεδρος Δ.Σ. 

ΓΕΡΑΣΙΜΟΣ ΓΙΑΚΟΥΜΑΤΟΣ 

-♦- 

Αριθ. Α22/920 (15) 

Ανακατάταξη σε ασφαλιστική κλάση των μελών Ασφαλι¬ 
στικού Συνεταιρισμού του Κεφαλαίου ΙΑ' του Κανονι¬ 
σμού Ασφάλιση του Ι.Κ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
ΑΠΟΦΑΣΗ 177 

(Συνεδρίαση Δ.Σ. ΙΚΑ 21/10.6.93) 

Αφού έλαβε υπόψη του: 

α) Τις διατάξεις του άρθρου 86 του Κεφαλαίου ΙΑ’ του 
Κανονισμού Ασφάλισης του ΙΚΑ (ΑΥΕ 55575/1479/ 
18.11.65, ΦΕΚ 816/65 τ.Β'), όπως ισχύουν σήμερα. 

β) Την 151 /Συν. 7/24.2.93 πρόταση της ΤΔΕ του Τοπι¬ 
κού Υποκ/τος ΙΚΑ Τρικάλων (έγγραφα Υποκ/τος 3475/ 
26.2.93 & 4776/31.3.93). 

γ) Την από 7.5.93 εισήγηση της Δ/νσης Ασφ/σης Εσό¬ 
δων - Τμ. Επαγγ. 

δ) Το γεγονός ότι από την ανακατάταξη αυτή δεν προ- 
καλείται δαπάνη σε βάρος του Προϋπολογισμού του ΙΚΑ. 
ε) Τις απόψεις των μελών του, αποφασίζει ομόφωνα. 
Την ανακατάταξη των μελών του Ασφαλιστικού Συνε¬ 
ταιρισμού ιδιοκτητών Χειριστών οδοποιητικών και χωμα- 
τουργικών μηχανημάτων Ν. Τρικάλων «Η ΕΝΩΣΗ» από την 
έκτη (6η) στην εβδόμη (7η) ασφ/κή κλάση για την από 

1.7.91 και εφεξής χρονική περίοδο και τον ανακαθορισμό 
των κατά μήνα ημερών εργασίας στην ασφάλιση από δέκα 
επτά (17) σε δέκα πέντε (15) για την από 1.1.93 και εφε¬ 
ξής χρονική περίοδο. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 25 Ιουνίου 1993 

Ο Υποδιοικητής 
Αναπληρωτής Πρόεδρος Δ.Σ. 

ΓΕΡΑΣΙΜΟΣ ΓΙΑΚΟΥΜΑΤΟΣ 

-♦- 

Αριθ. Α22/920 (16) 

Ανακατάταξη σε ασφαλιστική κλάση των μελών της Συ¬ 
νεργατικής Κομιστών Τελωνείου Καλαμάτας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
ΑΠΟΦΑΣΗ 175 

(Συνεδρίαση Δ.Σ. ΙΚΑ 21/10.6.93) 

Αφού έλαβε υπόψη του: 

α) Τις διατάξεις του άρθρου 75 του Κεφαλαίου ΙΑ' του 
Κανονισμού Ασφάλισης του ΙΚΑ, όπως ισχύουν σήμερα 
(ΑΥΕ 55575/1479/18.11.65, ΦΕΚ 816/7.12.65 τ.Β ). 


β) Την 169/21 /22.3,93 πρόταση της ΤΔΕ του Περ/κού 
Υποκ/τος ΙΚΑ Καλαμάτας (έγγραφο Υποκ/τος 3432/ 
30.3.93). 

γ) Την από 7.5.93 εισήγηση της Δ/νσης Ασφάλισης - 
Εσόδων - Τμ. Επαγγ. Κατηγοριών και Ειδ. θεμάτων. 

δ) Το γεγονός ότι από την ανακατάταξη αυτή δεν προ- 
καλείται δαπάνη σε βάρος του Προϋπολογισμού του ΙΚΑ. 
ε) Τις απόψεις των μελών του, αποφασίζει ομόφωνα. 

1. Την ανακατάταξη των μελών της Συνεργατικής Κομι¬ 
στών Τελωνείου Καλαμάτας από την 28η στη 12η ασφαλι¬ 
στική κλάση, χωρίς μεταβολή των κατά μήνα ημερών ερ¬ 
γασίας στην ασφάλιση (25 ημέρες) για τη χρονική περίοδο 
από 1.3.93 (δηλ. από την πρώτη του επομένου μήνα από 
εκείνον του οποίου τα στοιχεία ελήφθησαν υπ’ όψιν για 
την ανωτέρω ανακατάταξη) μέχρι 31.12.93. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 25 Ιουνίου 1993 
Ο Υποδιοικητής 
Αναπληρωτής Πρόεδρος Δ.Σ. 

ΓΕΡΑΣΙΜΟΣ ΓΙΑΚΟΥΜΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



